பிக் பாஸ் நிகழ்ச்சி தமிழில் அறிமுகமாகும்போது பல்வேறு விமர்சனங்களைச் சந்தித்தது. நிகழ்ச்சி முடியும் வரை விமர்சனங்கள் தொடர்ந்தாலும் அதில் பங்கேற்றவர்களுக்குத் திரையுலகில் வாய்ப்புகளைப் பெற்றுத் தரத் தவறவில்லை. இதில் மற்ற பங்கேற்பாளர்களைக் காட்டிலும் ஹரிஷ் கல்யாணும் ரைஸாவும் முன்னணியில் இருக்கின்றனர். பிக் பாஸ் சீசன் 2 தொடங்கவுள்ள நிலையில் இவர்கள் இருவரும் இணைந்து நடித்துள்ள பியார் பிரேமா காதல் வெளியீட்டுப் பணிகள் தொடங்கியுள்ளன.